CELEX: 32014R0337
Language: sk
Date: 2014-03-28 00:00:00
Title: Vykonávacie nariadenie Komisie (EÚ) č. 337/2014 z  28. marca 2014 o zatriedení určitého tovaru do kombinovanej nomenklatúry

2.4.2014   
            
            
               SK
            
            
               Úradný vestník Európskej únie
            
            
               L 99/3
            
         VYKONÁVACIE NARIADENIE KOMISIE (EÚ) č. 337/2014
   z 28. marca 2014
   o zatriedení určitého tovaru do kombinovanej nomenklatúry
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry, ktorá tvorí prílohu k nariadeniu (EHS) č. 2658/87, je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               V nariadení (EHS) č. 2658/87 sa stanovili všeobecné pravidlá výkladu kombinovanej nomenklatúry. Tieto pravidlá sa takisto uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie rozdelenie a ktorá je stanovená v osobitných ustanoveniach Únie s ohľadom na uplatňovanie colných a iných opatrení vzťahujúcich sa na obchod s tovarom.
            
         
               (3)
            
            
               Podľa uvedených všeobecných pravidiel by sa tovar opísaný v stĺpci 1 tabuľky uvedenej v prílohe mal zatriediť pod číselné znaky KN uvedené v stĺpci 2 na základe dôvodov uvedených v stĺpci 3 danej tabuľky.
            
         
               (4)
            
            
               Je potrebné umožniť, aby sa držiteľ záväznej informácie o nomenklatúrnom zatriedení vydanej súvislosti s tovarom, na ktorý sa vzťahuje toto nariadenie, ktorá nie je v súlade s týmto nariadením, mohol na túto informáciu aj naďalej odvolávať počas určitého obdobia podľa článku 12 ods. 6 nariadenia Rady (EHS) č. 2913/92 (2). Toto obdobie by malo byť stanovené na [tri] mesiace.
            
         
               (5)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe sa zatriedi v rámci kombinovanej nomenklatúry podľa číselných znakov KN uvedených v stĺpci 2 tejto tabuľky.
   Článok 2
   Na záväznú informáciu o nomenklatúrnom zatriedení, ktorá nie je v súlade s týmto nariadením, je možné odvolávať sa aj naďalej v súlade s článkom 12 ods. 6 nariadenia (EHS) č. 2913/92 počas [troch mesiacov] od dátumu nadobudnutia účinnosti tohto nariadenia.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. marca 2014
      
         
            Za Komisiu
         
         
            v mene predsedu
         
         Algirdas ŠEMETA
         
            člen Komisie
         
      
   
   
      (1)  Ú. v. ES L 256, 7.9.1987, s. 1.
   
      (2)  Nariadenie Rady (EHS) č. 2913/92 (EHS) z 12. októbra 1992, ktorým sa ustanovuje Colný kódex Spoločenstva (Ú. v. ES L 302, 19.10.1992, s. 1).
   
      PRÍLOHA
      
                  Opis tovaru
               
               
                  Zatriedenie
                  (číselný znak KN)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Elektrické osvetľovacie zariadenie (tzv. „LED floodlight“ – „LED svetlomet“) v hliníkovom kryte/puzdre pravouhlého tvaru so skleneným vekom a s rozmermi približne 23 × 19 × 13 cm.
                  Výrobok pozostáva z hliníkového reflektora, pričom zozadu je k nemu pripevnený držiak na nastavenie uhla osvetlenia.
                  Je vybavený vysokovýkonným LED čipom a napájacím zdrojom s transformátorom.
                  Jeho spotreba energie (príkon) je 95 W, svetelná účinnosť 100 lm/W a uhol svetelného vyžarovania 120°.
                  Výrobok je na vonkajšie použitie, napríklad na osvetlenie vonkajších priestorov, budov, stavenísk, bilbordov, trávnikov alebo záhrad.
                  
                      (1) Pozri obrázok.
               
               
                  9405 40 99
               
               
                  Zatriedenie je určené všeobecnými pravidlami 1 a 6 na interpretáciu kombinovanej nomenklatúry a znením číselných znakov KN 9405, 9405 40 a 9405 40 99.
                  Vzhľadom na svoje objektívne charakteristické vlastnosti ako napríklad široký uhol svetelného vyžarovania, je výrobok určený na osvetlenie veľkých priestorov. Zatriedenie do podpoložky 9405 40 10 ako reflektory je preto vylúčené (pozri aj vysvetlivky k harmonizovanému systému k položke 9405, skupina (I), tretí odsek).
                  Výrobok sa preto má zatriediť pod číselný znak KN 9405 40 99 ako ostatné elektrické svietidlá a osvetľovacie zariadenia.
               
            
         (1)  Obrázok slúži len na informačné účely.